Սիրելի՜ շրջանավարտներ,

ջերմորեն շնորհավորում եմ ձեզ Վերջին դասի և Վերջին զանգի կապակցությամբ։

Այսօր ձեզ համար ամենահիշարժան օրերից մեկն է, քանզի մտնում եք մեծ կյանք՝ լի հնարավորություններով, փորձություններով և, իհարկե, հաղթանակներով։ Դպրոցական երկար տարիների ընթացքում դուք ստացել եք գիտելիքների հսկայական պաշար, կրթվել և դաստիարակվել ժամանակի պահանջներին համահունչ, սովորել արագ և ճիշտ կողմնորոշվել, տարբերակել լավը` վատից, որովհետև ունեցել եք հմուտ և հետևողական ուսուցիչներ, իրենց գործի իրական նվիրյալներ։ Այսօր տոն է նաև նրանց համար, որովհետև հպարտանալու են ձեր վաղվա հաջողություններով, քաղելու են իրենց բարդ և պատասխանատու աշխատանքի պտուղները։

Սիրելի՜ շրջանավարտներ, այսօր չափազանց հուզիչ օր է ձեր ծնողների համար, նրանք մեծ հույսեր և երազանքներ են կապել ձեզ հետ, արդարացրեք դրանք։ Եվ իհարկե, արեք ամեն ինչ մեր երկրի պայծառ ապագան օր առաջ մոտեցնելու համար, քանզի ձեր ձեռքերում է այն։

Մեկ անգամ ևս շնորհավորում եմ ձեզ և մաղթում բարի երթ։